Asiyesikia la mkuu huvunjika guu

ASIYESIKIA LA MKUU HUVUNJIKA GUU
Katika kijiji cha Fanyabidii kulikuwa na msichana aliyeitwa Karembo. Banati huyo alikuwa mrembo kama jina lake. Alikuwa mrembo kama tausi. Karembo alisomea katika shule ya Fanyabidii hapo kitongojini. Alipofika darasa la nane aliweza kupita mtihani wake wa kitaifa vizuri. Majibu yalipotolewa aliweza kufuzu vizuri hivyo basi kuitwa shule ya upili ya wasichana ya Mari. Wafadhili waliweza kujitokeza na kumiminika kwao kwani Karembo alikuwa amekuwa nambari moja katika mtihani wake wa kitaifa.
Wazazi wake waliweza kufurahi sana hivyo basi Karembo aliweza kujiunga na kidato cha kwanza. Huko shuleni walimu waliweza kumsifu sana kwa bidii yake ya mchwa masomoni. Kila mwalimu aliweza kumpenda na hivyo basi kuchukuliwa mfano kwa wanafunzi wenzake. Alipofika kidato cha pili mambo yakaanza kugeuka. Karembo hakuwa Karembo tena bali aliweza kubadilika kabisa. sifa zote nzuri alizokuwa akiambiwa na walimu ziliisha. Karembo aliweza kujiunga na kikundi cha wasichana waliotumia mihadarati. 
Karembo alianza kuzorota masomoni. Walimu wake walijaribu kufuatilia chanzo cha Karembo kuzorota masomoni lakini hakuna siri ya watu wawili isiyojulikana. Uchunguzi wa kiundani ulipofanywa hapo shuleni, kikundi cha Karembo kinachojihusisha na mihadarati kiliweza kupatikana. Walimu walijaribu kuwaonya lakini wapi, juhudi zao ziliambulia patupu. Siku moja Karembo na kundi lake tharuka waliruka ukuta wa shule usiku na kwenda nje ya shule. 
Walikuwa wameenda kununua madawa ya kulevya. Kwa bahati mbaya mwalimu mkuu alikuwa amewaarifu mapolisi kuwa kuna kikundi cha wasichana shuleni walikuwa wametoroka. Usiku huo mapolisi waliweza kuwa makini na kuzunguka jumba la anasa ambalo kikundi cha wanafunzi hao kilikuwamo. Karembo na wenzake walikuwa wamelewa chakari kwa pombe hio waliokuwa wamekunywa. 
Mara pa! Mapolisi hao waliweza kupenya ndani ya jumba hilo la anasa na kupata kikundi hicho cha wanafunzi hao. Walijaribu kukimbia lakini wapi waliweza kukamatwa na ndani ya vikoba vyao walivyokuwa wamebeba vilipatikana na madawa za kulevya (mihadarati). Mapolisi waliweza kuwatia pingu za mikononi na hivyo basi kufululiza mpaka kwenye gari lao. Lilipoegeshwa, wanafunzi hao walipelekwa kwenye kituo cha polisi na kufunguliwa mashtaka. Waliweza kupewa adhabu ya kifungo cha miaka kumi na tano na kazi ngumu kufanyishwa. Wanafunzi hao walilia sana.Kwa kweli asiyesikia la mkuu huvunjika guu. Karembo na wenzake hawakusikiliza maonyo ya walimu wao hivyo basi kuingia taabani mwishowe.